
A V I Z

asupra proiectului de Lege pentru  protecţia persoanelor cu privire la prelucrarea datelor cu caracter personal şi libera circulaţie a acestor date.

În conformitate cu prevederile art.89 şi 107 din Regulamentul Camerei Deputaţilor, Comisia juridică, de disciplină şi imunităţi a fost sesizată, spre dezbatere şi avizare, în procedură de urgenţă, cu proiectul de Lege pentru  protecţia persoanelor cu privire la prelucrarea datelor cu caracter personal şi libera circulaţie a acestor date, trimis cu adresa nr.292 din 21 mai 2001, înregistrată sub nr.672/XVIII/11 din 21 mai  2001.   



Potrivit prevederilor art.60 din Regulamentul Camerei Deputaţilor, comisia a dezbătut proiectul de lege, menţionat mai sus, în şedinţa din 20 iunie  2001.



Membrii comisiei au examinat proiectul de lege, expunerea de motive  şi avizul favorabil al Consiliului Legislativ nr.173/01.03.2001.  



În urma dezbaterilor, s-a  hotărât cu majoritate de voturi, avizarea favorabilă a proiectului de lege cu amendamentele prevăzute în anexa la prezentul  aviz, însuşite de membrii Comisiei juridice, de disciplină şi imunităţi. 

În raport de obiectul şi conţinutul său, proiectul de lege face parte din categoria legilor ordinare.

